b'\n_START_ARTICLE_\nAn\xc5\xbeela (filmas)\n_START_SECTION_\nTurinys\n_START_PARAGRAPH_\nGr\xc4\xaf\xc5\xbe\xc4\x99s i\xc5\xa1 Kor\xc4\x97jos karo, Benas su\xc5\xbeino, kad jo su\xc5\xbead\xc4\x97tin\xc4\x97 An\xc5\xbeela susilauk\xc4\x97 s\xc5\xabnaus. Abejodamas, ar vaiko t\xc4\x97vas tikrai yra jis, Benas sutaria su vietiniu mafijos vadeiva Hoganu, jog \xc5\xa1is pad\xc4\x97s atsikratyti vaiku. Kuomet vaikas pagrobiamas, An\xc5\xbeela kreipiasi \xc4\xaf policij\xc4\x85 bei prane\xc5\xa1a apie jai \xc5\xbeinom\xc4\x85 kontrabandos keli\xc4\x85 uoste. Po susi\xc5\xa1audymo Benas suimamas ir nuteisiamas kel\xc4\x97ti iki gyvos galvos._NEWLINE_Praeina 20 met\xc5\xb3. An\xc5\xbeela dirba populiaraus restorano administratore ir yra nuolat apsupta jos d\xc4\x97mesio siekian\xc4\x8di\xc5\xb3 vyr\xc5\xb3. Netik\xc4\x97ta pa\xc5\xbeintis su gerokai jaunesniu vaikinu apsuka An\xc5\xbeelai galva, jiedu pradeda susitikin\xc4\x97ti, ta\xc4\x8diau tuo metu pasirodo anks\xc4\x8diau laiko i\xc5\xa1 kal\xc4\x97jimo paleistas Benas. Kankinamas pavydo, jis pradeda persekioti An\xc5\xbeel\xc4\x85 ir jos meilu\xc5\xbe\xc4\xaf, niekam ne\xc4\xaftariant, kad jaunuolis i\xc5\xa1 ties\xc5\xb3 yra An\xc5\xbeelos ir jo paties s\xc5\xabnus\xe2\x80\xa6'